Іншая справа, калі ўсё ж такі сітуацыя становіцца больш свабоднай. Чаму, напрыклад, для нас важна, каб выпусцілі палітычных зняволеных? Зараз 7 чалавек у турме. Я памятаю, як у 2008 годзе, калі выпусцілі Казуліна, Дашкевіча, яшчэ некалькі чалавек, тады адразу неяк усё стала жывей і весялей для актывістаў грамадзянская супольнасці, для палітычных актывістаў. Вельмі важна, мне падаецца, каб мы дабіліся сітуацыі адсутнасці палітычных зняволеных. Гэта пойдзе на карысць, у першую чаргу, беларускаму грамадству.